కరోనాతో వారికి అధిక ముప్పే..
Published : 08/01/2021 01:15 IST
పారిస్‌: ప్రపంచవ్యాప్తంగా కరోనా వైరస్‌ వల్ల ప్రాణాలు కోల్పోతున్న వారిలో ఎక్కువగా ఇదివరకు ఆరోగ్య సమస్యలు(కోమార్బిడిటీ) ఎదుర్కొంటున్న వారే అని నివేదికలు వెల్లడిస్తున్నాయి. ముఖ్యంగా, తీవ్ర హృద్రోగ సమస్యలున్న వారికి కరోనా సోకితే ప్రాణాపాయం ఎక్కువగా ఉంటుందని తాజాగా యూరోపియన్‌ సొసైటీ ఆఫ్‌ కార్డియాలజీ(ఈఎస్‌సీ)కి చెందిన పరిశోధకులు స్పష్టంచేస్తున్నారు. ఈ నేపథ్యంలో అలాంటి రోగులు కరోనా బారిన పడకుండా పలు జాగ్రత్తలు తీసుకోవాలని సూచిస్తున్నారు.
పరిశోధనలో భాగంగా ఇంగ్లండ్‌లోని నార్త్‌ బ్రిస్టాల్‌ ఆరోగ్య కేంద్రం ఆసుపత్రిలో చేరిన 283 మంది హృద్రోగ సమస్యలున్న రోగుల ఆరోగ్యాన్ని విశ్లేషించారు. వీరిలో చికిత్స మూడో వంతు రోగులను ఆరోగ్య పరిస్థితి మరింత క్షీణించినట్లు పరిశోధకులు గుర్తించారు. అంతేకాకుండా కరోనా విజృంభణ కంటే ముందు చేరిన రోగుల పరిస్థితి, లాక్‌డౌన్‌ కాలంలో ఆసుపత్రుల్లో చేరిన రోగుల ఆరోగ్యాన్ని సమీక్షించారు. వీరిలో కరోనా సమయంలో చేరిన రోగుల్లో ఎక్కువమంది 30రోజుల వ్యవధిలోనే ప్రాణాలు కోల్పోయినట్లు వైద్యులు గుర్తించారు. కరోనా ముందు చేరిన రోగుల్లో దాదాపు 11శాతం మంది 30రోజుల్లో మృత్యువాతపడగా, కరోనా విజృంభణ సమయంలో దాదాపు 21శాతం రోగులు ప్రాణాలు కోల్పోయారని వెల్లడించారు. అయితే ఇలా మరణాలు సంభవించడానికి గల కారణాలను విశ్లేషించారు. చివరకు, హృద్రోగ సమస్యలతో ఆసుపత్రిలో చేరిన కొవిడ్‌ రోగుల్లోనే ఎక్కువ మంది చనిపోయినట్లు నిర్ధారణకు వచ్చారు. అయితే, ఈ పరిశోధనను కేవలం ఈ ఒక్క కేంద్రంలోనే జరిపామని, వీటిని కచ్చితంగా అంచనా వేసేందుకు వీటని మరిన్ని కేంద్రాల్లో జరపాల్సిన అవసరాన్ని పరిశోధకులు నొక్కిచెప్పారు.
కరోనా వ్యాక్సిన్‌ అందుబాటులోకి వచ్చిన తర్వాత గుండె పనితీరు దెబ్బతిన్న రోగులకు తొలి ప్రాధాన్యం ఇవ్వాలనే విషయాన్ని తాజా నివేదిక తెలియజేస్తోందని ఈ పరిశోధనకు నేతృత్వం వహించిన డాక్టర్‌ అమర్‌దీప్‌ దస్తీదార్‌ స్పష్టం చేశారు. అంతేకాకుండా ఇలాంటి అధిక ప్రమాదమున్న అన్ని వయసుల వారికి వ్యాక్సిన్‌ అందించాలని సూచిస్తున్నారు. అంతేకాకుండా వారికి ఎప్పటికప్పుడు కొవిడ్‌ పరీక్షలు జరపడంతో పాటు వారి ఆరోగ్యాన్ని పర్యవేక్షించాలని నిపుణులు చెబుతున్నారు. శ్వాసకోస ఇబ్బందులు, అలసట, కాళ్ల వాపులు వంటి లక్షణాలు గుండె పనితీరు క్షీణిస్తున్నట్లు సూచిస్తాయి. ఇవి మరింత తీవ్రమవడాన్నే తీవ్ర హృద్రోగ సమస్యగా పరిగణిస్తారు. ఇలాంటి సమయంలో ఐసీయూలో అత్యవసర చికిత్స అందించాల్సి ఉంటుంది. ప్రస్తుతం కరోనా వైరస్‌ విజృంభిస్తోన్న నేపథ్యంలో ఇలాంటి రోగులు కరోనా బారినపడకుండా జాగ్రత్తలు తీసుకోవాలని నిపుణులు సూచిస్తున్నారు.
karonatho vaariki adhika muppe..
Published : 08/01/2021 01:15 IST
parise: prapanchavyaaptamgaa karona vairism valla praanaalu kolpotunna vaarilo ekkuvagaa idivaraku aarogya samasyalu(comarbidity) edurkontunna vaare ani nivedikalu velladistunnaayi. mukhyamgaa, teevra hrudroga samasyalunna vaariki karona sokithe praanaapaayam ekkuvagaa untundani taajaagaa europiany socity aff cardialogy(eesacy)ki chendina parisodhakulu spashtamchestunnaaru. ee nepathyamlo alanti rogulu karona baarina padakunda palu jaagrattalu teesukovaalani suuchistunnaaru.
parisodhanalo bhagamga inglandelooni narthe bristalle aarogya kendram aasupatrilo cherina 283 mandi hrudroga samasyalunna rogula aarogyaanni vislaeshimchaaru. veerilo chikitsa moodo vantu rogulanu aarogya paristhiti marinta ksheeninchinatlu parisodhakulu gurtinchaaru. antekakunda karona vijrumbhana kante mundu cherina rogula paristhiti, lachedounne kaalamlo aasupatrullo cherina rogula aarogyaanni sameekshinchaaru. veerilo karona samayamlo cherina rogullo ekkuvamandi 30rojula vyavadhiloonae praanaalu kolpoinatlu vaidyulu gurtinchaaru. karona mundu cherina rogullo daadaapu 11saatam mandi 30rojullo mrutyuvaatapadagaa, karona vijrumbhana samayamlo daadaapu 21saatam rogulu praanaalu kolpoyarani velladinchaaru. ayithe ilaa maranaalu sambhavinchadaaniki gala kaaranaalanu vislaeshimchaaru. chivaraku, hrudroga samasyalatho aasupatrilo cherina kovide rogullone ekkuva mandi chanipoyinatlu nirdhaaranaku vachaaru. ayithe, ee parisodhananu kevalam ee okka kendramlone jaripamani, veetini kachitamgaa anchana vesenduku veetani marinni kendraallo jarapalsina avasaraanni parisodhakulu nokkicheppaaru.
karona vyaaksinni andubaatuloki vachina tarvaata gunde paniteeru debbatinna rogulaku toli praadhaanyam ivvalane vishayaanni taja nivedika teliyajestondani ee parisodhanaku netrutvam vahinchina dactor amarnipee dastidare spashtam chesaru. antekakunda ilanti adhika pramaadamunna anni vayasula vaariki vyaaksinni andinchaalani suuchistunnaaru. antekakunda vaariki eppatikappudu kovide pareekshalu jarapadamtho paatu vaari aarogyaanni paryaveekshinchaalani nipunulu chebutunnaru. swasakosa ibbandulu, alasata, kaalla vaapulu vanti lakshanaalu gunde paniteeru ksheenistunnatlu suuchistaayi. ivi marinta teevramavadaanne teevra hrudroga samasyagaa pariganistaaru. ilanti samayamlo iculo atyavasara chikitsa andinchaalsi untundi. prastutam karona vairism vijrumbhistoonna nepathyamlo ilanti rogulu karona barinapadakunda jaagrattalu teesukovaalani nipunulu suuchistunnaaru.